16. ΝΟΜΟΣ υπ’ αριθ. 3643 της 27/28 Δεκ. 1956 (ΦΕΚ Α΄ 304) Περί αυξήσεως των τιμών πωλήσεως λιγνίτου ενίων Λιγνιτωρυχείων. Άρθρ.1.-1.Η τιμή του λιγνίτου του εξαγομένου εκ των Λιγνιτωρυχείων Καλογρέζης, Ηρακλείου, Περιστερίου, και Κύμης προσαυξάνεται από της ισχύος του παρόντος κατά ποσοστόν 10% πέραν της υπό των εκάστοτε αγορανομικών διατάξεων καθοριζομένης τιμής πωλήσεως των λιγνιτών εν γένει. 2.Το εν λόγω ποσοστόν, εισπραττόμενον παρά των πωλητών, δι’ ιδίου διπλοτύπου, κατατίθεται υπό τούτων εις το τέλος εκάστου μηνός εις την Εθνικήν Τράπεζαν Ελλάδος και Αθηνών εις ίδιον λ/σμόν δι’ έκαστον Λιγνιτωρυχείον υπό τον τίτλον «Λογαριασμός προσθέτου αυξήσεως τιμής πωλήσεως λιγνίτου». 3.Η δια του παρόντος αναγνωριζομένη αύξησις της τιμής του λιγνίτου, λόγω του ιδιαιτέρου σκοπού, δι’ ον επιβάλλεται, δεν θα υπολογίζεται δια την εξεύρεσιν του οφειλομένου εκ τον εκμισθωτήν του λιγνιτωρυχείου μισθώματος. Άρθρ.2.-1.Το προϊόν της εν άρθρ. 1 του παρόντος προσαυξήσεως διατίθεται παρ’ εκάστης επιχειρήσεως, κατόπιν αποφάσεων του Υπουργού της Βιομηχανίας, αποκλειστικώς προς κάλυψιν των δι’ απαλλοτριώσεις υπερκειμένων ακινήτων καταβλητέων αποζημιώσεων ή πληρωμήν των κατά τας κειμένας διατάξεις οφειλομένων αποζημιώσεων λόγω ζημιών εις υπερκείμενα των εν λόγω λιγνιτωρυχείων ακίνητα ή δια την εκτέλεσιν έργων αποσκοπούντων την ασφάλειαν της επιφανείας και εν γένει αποκατάστασιν ζημιών ταύτης οφειλομένων εις την εκμετάλλευσιν, οίον  Σελ. 654 λιθογομώσεις, αντλήσεις υδάτων κλπ. ή εκτέλεσιν έργων αποσκοπούντων εις την μεταφοράν και διανοίξεις νέων φρεάτων και στοών μετά των αναγκαιουσών εγκαταστάσεων, εφ’ όσον δια των υφισταμένων δημιουργούνται κίνδυνοι, ή τούτο επιβάλλεται εξ ετέρων λόγων δημοσίου συμφέροντος, ως και δι’ εξυπηρέτησιν δανείων συναπτομένων δια την ταχυτέραν εκτέλεσιν των εν λόγω εργασιών. 2.Τα εν λόγω έργα δέον όπως αναγράφωνται λεπτομερώς εν τας περί διαθέσεως του εν άρθρ.1 του παρόντος ποσοστού αποφάσεσι του Υπουργού Βιομηχανίας. 3.Αι ενεργούμεναι εκ του Λογαριασμού προσθέτου αυξήσεως της τιμής πωλήσεως λιγνίτου απαλλοτριώσεις ή εξαγοραί χώρων και κατωκημένων κτιρίων θα γίνωνται υπέρ του Δημοσίου, καθισταμένου κυρίου τούτου, αι δε μεταλλευτικαί επιχειρήσεις ουδεμίαν θα έχωσιν αξίωσιν κατά του Δημοσίου. 4.Η διάταξις της προηγουμένης παραγράφου έχει εφαρμογήν και δια τας τυχόν γενομένας από 1ης Αυγ. 1956 πράξεις απαλλοτριώσεων ή εξαγοράς χώρων και κτιρίων, της αξίας τούτων δυναμένης να καλυφθή κατά την καθοριζομένην δια του παρόντος διαδικασίαν. 5.Παν υπόλοιπον εκ του Λογαριασμού προσθέτου αυξήσεως της τιμής πωλήσεως λιγνίτου, όπερ ήθελε μείνη αδιάθετον θα περιέρχεται εις το Δημόσιον Ταμείον κατόπιν κοινών αποφάσεων των Υπουργών Οικονομικών, Βιομηχανίας και Εμπορίου. 6.Δι’ αποφάσεως του Υπουργού Βιομηχανίας, μετά γνώμην του Συμβουλίου Μεταλλείων δύναται να απαγορευθή η δια του παρόντος παρεχομένη προσαύξησις της τιμής του λιγνίτου εν όλω ή εν μέρει εις τας επιχειρήσεις τας παραβιαζούσας τας διατάξεις του άρθρ. 1 παρ. 2 και του άρθρ. 2, παρ. 1. Άρθρ.3.-1.Ο κύριος ή ο διαχειριστής της επιχειρήσεως, ενεργών κατά παράβασιν των διατάξεων του άρθρ. 2 του παρόντος δια διαθέσεως εις ξένους προς τους ανωτέρω σκοπούς τα χορηγούμενα ποσά εκ του Λογαριασμού προσθέτου αυξήσεως της τιμής πωλήσεως του λιγνίτου, τιμωρείται δια φυλακίσεως ή χρηματικής ποινής ή και δι’ αμφοτέρων των ποινών τούτων. 2.Επί των κατά την προηγουμένην παράγραφον αδικημάτων, λογιζομένων ως αγορανομικών, εφαρμόζονται αι διατάξεις, του Ν.Δ. 136/1946 «περί κυρώσεως, τροποποιήσεως και συμπληρώσεως του από 10/11.5.46 Ν.Δ/τος «περί αγορανομικού Κώδικος», ως ετροποποιήθη και συνεπληρώθη μεταγενεστέρως. 13.Μ.θ.16 Λιγνίτης Άρθρ.4.-1.Δια την εξασφάλισιν εξ ενδεχομένων ζημιών, λόγω των γενομένων υπογείων εργασιών, της επιφανείας του εδάφους της περιοχής εκμεταλλεύσεως του δημοσίου λιγνιτωρυχείου Αττικής (Περιστερίου), ως αύτη κατωτέρω λεπτομερώς περιγράφεται, επιβάλλεται από της ενάρξεως της ισχύος του παρόντος και επί μίαν πενταετίαν ειδική πρόσθετος ετησία φορολογία εξ ημισείας δραχμής ανά τετραγωνικόν πήχυν ακαλύπτων οικοπέδων και εκ μιας δραχμής ανά τετραγωνικόν πήχυν οικοπέδων μετά πάσης φύσεως κτισμάτων. Το προϊόν της ειδικής ταύτης φορολογίας, εισπραττόμενον κατά τας διατάξεις του Νόμου «περί εισπράξεως Δημοσίων Εσόδων, και κατατιθέμενον εις ίδιον λογαριασμόν παρά τη Εθνική Τραπέζη Ελλάδος και Αθηνών, διατίθεται κατόπιν αποφάσεων του Υπουργού Βιομηχανίας δια την συστηματικήν λιθογόμωσιν των κάτωθι της περιγραφομένης επιφανείας υπογείων στοών, της εργασίας ταύτης εκτελουμένης απολογιστικώς υπό του ενοικιαστού του Λιγνιτωρυχείου, επιβλέψει της Επιθεωρήσεως Μεταλλείων Α΄ Περιφερείας, του Υπουργείου Βιομηχανίας. Από της ενάρξεως της ισχύος του παρόντος απαγορεύεται η εξόρυξις λιγνίτου εκ της αυτής ως κατωτέρω περιγραφομένης περιοχής, επιτρέπεται όμως η χρήσις του φρέατος της Αγ. Βαρβάρας και η διάνοιξις και συντήρησις στοών προσπελάσεως, ασφαλείας και αερισμού προς εξυπηρέτησιν περιοχών εκτός της ως κατωτέρω περιγραφομένης. 3.Τα ανεγερθέντα εις την φορολογηθείσαν περιοχήν πάσης φύσεως κτίσματα θεωρούνται από της ισχύος του παρόντως ως νομίμως εκτισμένα. 4.Μετά την εκπνοήν της οριζομένης πενταετίας, τυχόν υπάρχοντα χρηματικά υπόλοιπα εκ της προσθέτου ειδικής φορολογίας περιέρχονται δια κοινής αποφάσεως των Υπουργών Οικονομικών και Βιομηχανίας εις τον Δήμον Περιστερίου. 5.Τα όρια της κατά την παρ. 1 του παρόντος οριζομένης περιοχής είναι τα κάτωθι:Εκ της εκκλησίας Αγ. Θεόδωροι, κειμένης παρά τη Λεωφόρω Θηβών, εις εκκλησίαν Αγ. Μαρίνα και εκείθεν εις Τ.Σ.Α. οριζόμενον ως τομή της προεκτάσεως της ευθείας ταύτης μετά της οδού Αγ. Ιεροθέου. Εκ του Τ.Σ.Α. και εις απόστασιν 117 μέτρων προς βορράν επί της οδού Αγ. Ιεροθέου ορίζεται το Τ.Σ.Β. και εκ τούτου το Τ.Σ.Γ., κείμενον δυτικώς επί της καθέτου της αγομένης επί της ευθείας Τ.Σ.Α. εις Τ.Σ.Β. και εις το σημείον Β. και εις απόστασιν 63 μέτρων. Το Τ.Σ.Γ. ενούται δι’ ευθείας μετά του Τ.Σ.Δ., αποτελούντος το Β.Δ. όριον (γωνία) του κτήματος Κορωναίου, τούτο δε το Τ.Σ.Δ. ενούται δι’ ευθείας μετά του Τ.Σ.Ε. της  οικίας χήρας Μιχαήλ Μηλωνά. Το Τ.Σ.Ε. ενούται ακολούθως μετά του προς Νότον αυτού Τ.Σ.Ζ., αποτελούντος την οικίαν Φωτίου Μαγουλά, εκείθεν δε εκτείνεται προς το Τ.Σ.Η., αποτελούντος την Β.Δ. γωνίαν του Νεκροταφείου Περιστερίου, και προς το Τ.Σ.Θ., οριζόμενον ως σημείον τομής της ευθείας εκ του Τ.Σ.Η. προς το φρέαρ Αγ. Βαρβάρας μετά της οδού Αγ. Ιεροθέου. Εκ του Τ.Σ.Θ. το όριον ακολουθεί τον άξονα της οδού Αγ. Ιεροθέου μέχρι του Τ.Σ.Ι. ευρισκομένου επί της διασταυρώσεως των οδών Αγ. Ιεροθέου και Λεωφόρου Θηβών και εκείθεν Β.Δ. δια του άξονος της Λεωρφόρου Θηβών εις το αρχικόν σημείον της εκκλησίας των Αγ. Θεοδώρων. 6.Δια την επιτόπιον παρακολούθησιν της ορθής εκτελέσεως των έργων της παρ. 1 του άρθρ. 2 και της παρ. 1 του παρόντος άρθρου, ως και δια τον επιτόπιον έλεγχον της λειτουργίας των εν τη περιοχή της τέως Διοικήσεως Πρωτευούσης και Πεντέλης κειμένων λατομείων δύναται να χορηγήται, εις το τεχνικόν προσωπικόν της Υπηρεσίας Μεταλλείων του Υπουργείου Βιομηχανίας και μέχρις 6 υπαλλήλους, κατ’ αποκοπήν μηνιαία αποζημίωσις δι’ έξοδα κινήσεως και άνευ αποδόσεως λογαριασμού εις βάρος του κατά τας άνω διατάξεις ειδικού λογαριασμού παρά τη Εθνική Τραπέζη της Ελλάδος και Αθηνών. Δι’ αποφάσεως του επί της Βιομηχανίας Υπουργού ορίζεται εκάστοτε η καταβαλλομένη αποζημίωσις, ήτις δεν δύναται, δι’ άπαντας τους ανωτέρω υπαλλήλους να υπερβαίνη συνολικώς το ποσόν των δραχ. 3.000 μηνιαίως και οι υπάλληλοι οι δικαιούμενοι ταύτης. Άρθρ.5.-1.Αι διατάξεις των άρθρ. 1 και 2 του παρόντος δύνανται να επεκτείνωνται δια Β.Δ/των, προτάσει των Υπουργών Βιομηχανίας και Εμπορίου και εις έτερα Λιγνιτωρυχεία. 2.Πάσα λεπτομέρεια απαιτουμένη δια την εφαρμογήν του παρόντος, καθορισθήσεται δια κοινών αποφάσεων των Υπουργών Εμπορίου και Βιομηχανίας. Άρθρ.6.-Η ισχύς του παρόντος άρχεται από της δημοσιεύσεως αυτού εν τη Εφημερίδι της Κυβερνήσεως. 